VTC Gesondheidsentrum - Oor ons | NWU | North-West University
Vaaldriehoekkampus - Gesondheidsentrum
Die Primêregesondheidsorgkliniek word deur ’n professionele geregistreerde verpleegkundige en ’n deeltydse berader beman. By die Primêregesondheidsorgkliniek in Gebou 25, lewer die geregistreerde verpleegkundige primêregesondheidsorgdienste, insluitend aandag aan minder ernstige kwale, reproduktiewe gesondheidskwessies, MIV /vigsberading en toetsing, verwysings na ander gesondheidsdiensverskaffers indien en wanneer nodig, ens.
Teen geringe betaling sal sy jou help met jou hoofpyne, maagkwale, griep en verkoue, moederskapsake, gesinsbeplanning, algemene gesondheidstoetse, bv. diabetes, bloeddruk, bloedsuiker, ens. Alle MIV /vigsverwante dienste is gratis. As ’n professionele geregistreerde verpleegkundige, kan sy ook in mediese noodgevalle hulp verleen deur pasiënte te stabiliseer totdat hulle na ander relevante gesondheidsdiensverskaffers vervoer kan word.
Sy sal die nodige diagnose maak en, indien nodig, ’n afspraak met ons raadplegende dokter reël. Die berader help met voor en natoetsberading vir MIV /vigs. Ons nuwe en moderne Primêregesondheidsorgkliniek spog met drie spreekkamers, ’n beradingskamer en ’n noodgevalkamer.